|  |  |
| --- | --- |
|  | ПРАВИЛНИКО ДОПУНАМА ПРАВИЛНИКА О ПРОГРАМУ НАСТАВЕ И УЧЕЊА ЗА ТРЕЋИ РАЗРЕД ОСНОВНОГ ОБРАЗОВАЊА И ВАСПИТАЊА("Сл. гласник РС - Просветни гласник", бр. 13/2023) |

На основу члана 67. ст. 1. и 5. Закона о основама система образовања и васпитања ("Службени гласник РС", бр. 88/17, 27/18 - др. закон, 10/19, 6/20 и 129/21), Министар просвете доноси

**ПРАВИЛНИК**

**О ДОПУНАМА ПРАВИЛНИКА О ПРОГРАМУ НАСТАВЕ И УЧЕЊА ЗА ТРЕЋИ РАЗРЕД ОСНОВНОГ ОБРАЗОВАЊА И ВАСПИТАЊА**

Члан 1.

У Правилнику о програму наставе и учења за трећи разред основног образовања и васпитања ("Службени гласник РС - Просветни гласник", бр. 5/19, 1/20, 6/20 и 7/22), у делу: "3.ОБАВЕЗНИ ПРЕДМЕТИ", у програму предмета: "ПРИРОДА И ДРУШТВО", одељак: "IV. ДОДАТНИ САДРЖАЈИ ПРОГРАМУ ПРИРОДА И ДРУШТВО КОЈИ ИЗРАЖАВАЈУ ПОСЕБНОСТ НАЦИОНАЛНЕ МАЊИНЕ", после тачке: "1. ХРВАТСКА НАЦИОНАЛНА МИЊИНА", додаје се тачка: "2. РУСИНСКА НАЦИОНАЛНА МАЊИНА", која гласи:

"**2. РУСИНСКА НАЦИОНАЛНА МАЊИНА**

Кретање у простору и времену (Моје село, мој град)

НАШЕ НАСЛЕЂЕ

Живот Русина некада и сада (Пољопривреда и сточарство: како се некада обрађивало земљу и напасало стоку; Занатство: какви су постојали занати, шта су радили поједине занатлије; Свакодневни живот: изглед кућа, облачење, исхрана; Народни обичаји: Обичаји на св. Андрије, прела; Прослава црквених празника; Божић, Ускрс, црквене славе; Народно стваралаштво: народне приповетке и песме; Народна уметност: осликавање намештаја, иконе на стаклу, ткање, везење; Забаве: дечје игре)."

У програму предмета: "ЛИКОВНА КУЛТУРА", после одељка: "III. ПРАЋЕЊЕ И ВРЕДНОВАЊЕ НАСТАВЕ И УЧЕЊА", додаје се одељак: "IV. ДОДАТНИ САДРЖАЈИ ПРОГРАМУ ЛИКОВНА КУЛТУРА КОЈИ ИЗРАЖАВАЈУ ПОСЕБНОСТ НАЦИОНАЛНЕ МАЊИНЕ", који је одштампан уз овај правилник и чини његов саставни део.

У програму предмета: "МУЗИЧКА КУЛТУРА", одељак: "IV. ДОДАТНИ САДРЖАЈИ ПРОГРАМУ МУЗИЧКА КУЛТУРА КОЈИ ИЗРАЖАВАЈУ ПОСЕБНОСТ НАЦИОНАЛНЕ МАЊИНЕ", после тачке: "1. ХРВАТСКА НАЦИОНАЛНА МАЊИНА", додаје се тачка: "2. РУСИНСКА НАЦИОНАЛНА МАЊИНА", која гласи:

"**2. РУСИНСКА НАЦИОНАЛНА МАЊИНА**

ПРEПOРУЧEНE КOМПOЗИЦИЈE ЗА ПEВАЊE ИЛИ СВИРАЊЕ У ТРЕЋЕМ РАЗРЕДУ

**Нарoднe пeсмe**

*1. Накошени марадики* (Покошена је крстина) - русинска народна песма

*2. До пришаги єдно* (До заклетве једно) - русинска народна песма

*3. В Вифлеєми днесь Мария* (У Витлејему је данас Марија) - русинска божићна песма

*4. Ти шугаю, шугаїчку* (Ти, драги) - русинска народна песма

**Дeчјe пeсмe**

*1. На дижджику* (На кишици) - М. Хорњак

*2. Ловар* (Ловац) - М. Ковач, О.Тимко

*3. Єшеньски днї* (Јесењи дани) - М. Павловић, Т. Барна

*4. Курка* (Кокошка) - М. Ковач, О. Тимко

*5. Нє страшце нас з бубушами* (Не плашите нас баброгама) - М. Римар, Ј. Рамач-Чамо

*6. Яка радосц, яки рай* (Каква радост, какав рај) - дечја песма

*7. Жимска радосц* (Зимска радост) - М. М. Кочиш, Ј. Сивч

*8. Тащок* (Врабац) - М. Ковач, О. Тимко

*9. Жимска приповедка* (Зимска прича) - М. Будински, Т. Барна

*10. Бачко моя, Бачко* (Бачко моја, Бачко) - Г. Костељник, Ј. Сивч

*11. Колїскова* (Успаванка) - М. Ковач, Т. Барна

*12. Плїва хмарка* (Плива облак) - М. Ковач, Ј. Сивч

*13. Чудни оцени* (Чудне оцене) - М. Римар, Ј. Рамач-Чамо

*14. Нашо швето* (Наш празник) - В. Мудри, М. Бођанец

**Музичко-дидактичкe игрe**

*1. Кошнїца* (Кошница)

*2. Хмарки и пахульки* (Обалци и пахуљице)

**Брoјалицe**

*1. Пшичок бреше* (Пас лаје)

*2. Грає Мижо на тамбури* (Свира Мижо на тамбури)

*3. Ишол дїдо до лєса* (Иш`о деда у шуму)

**Свирањe на Орфовим инструмeнтима**

*1. Ловар* (Ловац) - М. Ковач, О.Тимко

*2. Накошени марадики* (Покошена је крстина) - русинска народна песма

*3. Яка радосц, яки рай* (Каква радост, какав рај) - дечја песма

*4. В Вифлеєми днесь Мария* (У Витлејему је данас Марија) - русинска божићна песма

ПРЕПОРУЧЕНЕ КОМПОЗИЦИЈЕ ЗА СЛУШАЊЕ У ТРЕЋЕМ РАЗРЕДУ

**Нарoдне песме**

1. Русинске народне песме по слободном избору

2. Русинске коледе по слободном избору

**Дeчјe пeсмe**

*1. Новорочни шнїг* (Новогодишњи снег) - З. Сабадош

2. Русинске дечје песме по слободном избору

**Страни композитори**

*1. Гуцулска фантазия* (Хуцулска фантазија) - С. Орел."

Члан 2.

Овај правилник ступа на снагу наредног дана од дана објављивања у "Службеном гласнику Републике Србије - Просветном гласнику", а примењује се почев од школске 2023/2024. године.

**IV. ДОДАТНИ САДРЖАЈИ ПРОГРАМУ ЛИКОВНА КУЛТУРА КОЈИ ИЗРАЖАВАЈУ ПОСЕБНОСТ НАЦИОНАЛНЕ МАЊИНЕ**

**1. РУСИНСКА НАЦИОНАЛНА МАЊИНА**

Тема: Разне врсте знакова и симбола

Печат, грб, симболи, словни и нотни знаци: Осмислити кратак текст (нпр. стих, порука, пословица...) и у виду краснописа насликати тај текст користећи русинску азбуку и слова (циљ је да на креативан начин ученици усвоје знање о русинским словима).

ОРНАМЕНТИКА

Линеарна орнаментика, површинска орнаментика, тродимензионална русинска орнаментика.